**Legea 350/2001 (extrase)**

**Art. 431.** - **(1)** În vederea asigurării dezvoltării coerente şi durabile, corelării priorităţilor de dezvoltare şi eficientizării investiţiilor publice, valorificării resurselor naturale şi culturale, autorităţile administraţiei publice locale ale unităţilor administrativ-teritoriale din cadrul aglomerărilor urbane şi zonelor metropolitane definite conform legii elaborează strategia de dezvoltare teritorială zonală periurbană/metropolitană ca documentaţie de planificare teritorială integrată pentru fundamentarea planurilor urbanistice generale.

**(2)** Strategia prevăzută la alin. (1) se elaborează în cadrul unui parteneriat format din reprezentanţi ai consiliului judeţean şi ai autorităţilor administraţiilor publice locale din oraşul-centru polarizator, împreună cu toate comunele învecinate, şi, după caz, din reprezentanţi ai Ministerului Dezvoltării Regionale şi Turismului.

**(3)** Strategia de dezvoltare teritorială zonală periurbană/metropolitană se finanţează de către partenerii asociaţi şi/sau de consiliul judeţean şi se aprobă de către consiliul judeţean, cu avizul parteneriatului periurban.

**(4)** Pentru localităţile de rang 1 şi 2, strategia de dezvoltare teritorială zonală periurbană/metropolitană a teritoriului şi planurile de mobilitate urbană zonal periurban/metropolitan se iniţiază de către consiliul judeţean sau de către oraşul-centru polarizator.

    \_\_\_\_\_\_\_\_\_\_\_

    Alineatul (4) a fost introdus prin punctul 19. din Ordonanţă de urgenţă nr. 7/2011 începând cu 13.07.2013.

**Art. 461.** - Planul urbanistic general cuprinde piese scrise şi desenate cu privire la:

**a)** diagnosticul prospectiv, realizat pe baza analizei evoluţiei istorice, precum şi a previziunilor economice şi demografice, precizând nevoile identificate în materie de dezvoltare economică, socială şi culturală, de amenajare a spaţiului, de mediu, locuire, transport, spaţii şi echipamente publice şi servicii;

**b)** strategia de dezvoltare spaţială a localităţii;

**c)** regulamentul local de urbanism aferent acestuia;

**d)** planul de acţiune pentru implementare şi programul de investiţii publice.

**e)** planul de mobilitate urbană.

    \_\_\_\_\_\_\_\_\_\_\_

    Litera e) a fost introdusă prin punctul 23. din Ordonanţă de urgenţă nr. 7/2011 începând cu 13.07.2013.

 ▪ Plan de mobilitate urbană - instrumentul de planificare strategică teritorială prin care sunt corelate dezvoltarea teritorială a localităţilor din zona periurbană/metropolitană cu nevoile de mobilitate şi transport al persoanelor, bunurilor şi mărfurilor.

    \_\_\_\_\_\_\_\_\_\_\_

    Bulina a fost introdusă prin punctul 401. din Ordonanţă de urgenţă nr. 7/2011 începând cu 13.07.2013.